Source: https://www.zakonypreludi.sk/zz/2007-269
Timestamp: 2020-02-17 21:21:31+00:00

Document:
269/2007 Z. z. Zákon, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení... | Aktuálne znenie
269/2007 Z. z.
Zákon č. 269/2007 Z. z.Zákon, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov
ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov
Zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení zákona č. 136/2003 Z. z. a zákona č. 365/2004 Z. z. sa mení a dopĺňa takto:
1. V § 1 ods. 4 sa slová „do 31. januára“ nahrádzajú slovami „do 30. apríla“.
2. V § 3a ods. 3 sa na konci prvej vety bodka nahrádza bodkočiarkou a pripájajú sa tieto slová: „začína plynúť dňom uvedeným v jeho vymenúvacom dekréte.“.
3. V § 3a ods. 3 sa za prvú vetu vkladá nová druhá veta, ktorá znie: „Vymenúvací dekrét člena správnej rady doručí stredisku ten, kto člena správnej rady vymenoval podľa odseku 1.“.
4. V § 3a sa za odsek 5 vkladá nový odsek 6, ktorý znie:
„(6) Člen správnej rady, ktorému členstvo zaniklo podľa odseku 4 písm. b), oznámi zánik svojho členstva tomu, kto ho za člena správnej rady vymenoval podľa odseku 1. Zánik členstva člena podľa odseku 4 písm. d) oznámi tomu, kto zomrelého člena vymenoval, predseda správnej rady, a ak ho niet, výkonný riaditeľ.“.
5. V § 3a ods. 7 písm. h) sa slovo „schvaľuje“ nahrádza slovom „prerokúva“.
6. V § 3b ods. 6 sa v prvej vete vypúšťajú slová „na schválenie“.
7. Za § 3c sa vkladá § 3d, ktorý vrátane nadpisu znie:
Funkčné obdobie členov správnej rady vymenovaných podľa doterajších predpisov sa skončí uplynutím troch rokov od ich vymenovania.“.

References: § 1
 § 3
 § 3
 § 3
 § 3
 § 3
 § 3
 § 3